"صورت خانہ" چھہ غزلن تہ نظمن ہنز سوٚمبرن۔ واریاہ غزل چھہ مسلسل ﴿یہ چھےٚ فلسفیانہ سونچچ خٲصیت﴾، نظمہ چھےٚ سارے خاص، مگر بہٕ کرٕ صرف اکہ نظمہ ہنز کتھ، "نذر حبہ خاتون"[6]۔ فارسی، اردو تہٕ کٲشرِکٮ۪ن جان جان ادیبن ہند سٔنتھ مطالعہ کران وول شٲعر ییٚلہ حبہ خوتونہ ونان چھہ، رنبہ ونۍ خیال چٲنۍ دلس چھم وتش دوان یم یم غزل مےٚ لیکھۍ تمن گو بہانہ چون سہ چھہ یکوٹہٕ پۯٲنس سٍتۍ ، پننہ زمینہ تہ امہ چن پُھلیَن سٍتۍ ، شٲعری ہندس حسنس سٍتۍ، تہٕ موسیقی ہندس شیٚہجارس سٍتۍ پنن محبت ہاوان۔ تہٕ "سیپارٕ تۯہ مرٕ پرٮ۪م اکہ آنے/پھیرٕ نو کنہ گوم زیرٕ زبرے/عشقن خط کٲنسہ پوٚر نہٕ یکبارو" ونن واجنہ حبہ خوتونہ پنن حال باوان، پوٚز بوز خٲبۍ وچھہ مےٚ دۅہے کم نوینہ رنگ پوٚز بوز خٲبۍ وچھ مےٚ دۅہےٲنہ خانہ چون خاب وچھن تہ رچھن وٲلۍ امۍ زندٕ دلن چھےٚ اسنہ گندنہ چن گرٮ۪ن منز ظرافتکۍ باغ تہ پھۅلرٲوۍمتۍ مگر خبر کیاز چھنہ تتھۍ شہکار یتھ کتابہ منز شٲمل کرنہٕ آمتۍ[7]۔ مےٚ چھہ صرف زٕ چیز نظرِ تل یم 1966ٹھس منز "کٲشرِ اسن تۯایہ" کتابہ منز چھپے یۅس امین کٲمل صٲبن ترتیب دژمژ چھےٚ۔ یم نظمہ صورت خانس منز نہ آسنہ سبہ کرکھ بہ ییٚتٮ۪ن نقل: